Hry a PL k témam v  januári 2021: názov prílohy pod textom

**Témy: : Ako zimujú, Zimné športy a Živá a neživá príroda.**

-V daných témach sa zamerajte na opis zmien v prírode, oblečenia, zvierat, ktoré možno vidieť aj zime, hier ako napr. zimné športy. Ktoré zimné športy poznajú, ktorý zimný šport má aké pravidlá a akáje nutná športová yýstroj, oblečenie a iné potreby. Pozorujte stopy v snehu, rozoznávajte ich,zahrajte sa na detektívov a priraďujte ich k tomu, čomu patria. Čítajte si v knihách, encyklopédiách, na internete o zimných spáčoch, teda, ako v zime zvieratáspia, a naopak, ktoré možno vidieť aj zime. Čím sa živia v zime, ako im pomáhame, prikrmujeme. Urobte si vtáčie kŕmidlo, prikrmujte vtáčiky, pozorujte, ktoré tam priletia, odfoťte si ich, nájdite o nich informácie, aby deti poznávali názvy našich operencov. Naučte sa pieseň: Bude zima, bude mráz......

Rozprávajte sa, čo je okolo nás živá a čo neživá príroda a ako to rozoznáme?

- Vystrihujte s deťmi z papiera snehové vločky, kreslite rôzne stopy v snehu, aké ste našli. Kreslite rôzne čiary, krivé, rovné, krátke, dlhé, krížové ako vločky, ako stopy po saniach, lyžiach...,aby si deti precvičili grafomotoriku. Nakreslite len polovicu napr.ľavú stranu snehuliaka a dieťa nech sa pokúsi mu dokresliť aj pravú takú istú časť.

- Urobte si so snehom, ľadom pokusy, stopením s tuhnutím, nech deti pozorujú a určia a kde sa viac topí sneh a ľad a kde menej(tieň, slnečná strana pod.) Stavajte si snehuliakov zo snehu aj napr. z plastelíny. Vypracujte PL: Snehuliaci, nakreslite zimný obrázok, rozstrihajte a skladajte ako puzzle.

Vymyslite, spolu s dieťaťom rozprávku o zime, zvieratkách, či snehuliakoch, pomáhajte im navodiť o čom bude, kto bude hlavný hrdina, akých mal kamarátov, čo sa im stalo, kto im pomohol, kam šli, ako to skončilo? Vymyslite si napr. aj báseň, veľmi jednoducho: Pravidlá na zostavenie básne sú:1.verš:podstatné meno, 2.verš: dve prídavné mená, 3 verš: tri slovesá, 4. verš: príslovkové určenia, 5. verš: oprava (zmena) názvu básne. K nej môžu deti nakresliť pekný obrázok.

Rozprávajte sa o zimných radovánkach ale aj o možných nebezpečenstvách ako napr. nehrať sa, nesánkovať blízko cesty, nekorčuľovať na rybníkoch a iné. Nech dieťa samé rozpráva príhodu so zimou, snehom hrami na snehu, ktorú reálne zažilo a iné.

Počúvajte alebo pozerajte anajlepšie však čítajte si deťmi o zime rozprávky, a po prečítaní sa detí pýtajte, o čom bola, kto tam vystupoval, čo sa stalo, kto hrdinom pomohol, ako sa to skončilo, či aj ony niečo podobné zažili a pod.

Nakreslite si šál, na ňom prúžky, vy vymaľujte napr. prvé štyri pruhy, každý inou farbou a dieťa nech pokračuje podľa vášho vzoru a postupnosti.

Skladajte si zo stavebníc sane, lyže, vleky, domčeky pre zvieratká, kŕmidlá.

Deti nech nakreslia snehuliacku rodinu podľa vašich pokynov napr: od najmenšieho po najväčšieho, nech im dajú vlastné mená, každý nech má hrniec jeden červený, druhý zelený, tretí žltý, štvrtý modrý, ďalej nech má: dve ruky, dve oči, štyri gombíky, 1 metlu a iné.

Naučte deti nové piesne z kníh či z internetu napr.Padá sniežik bielučký na polia i na lúčky, na záhrady na lesy, vtáčik malý kdežesi ? Tu na dvore bývam, pod strechou sa skrývam, zima mi je chuchuchu, vám teplúčko v kožuchu....

Báseň od V. Reisela: *Vtáča v zime:* Sedí vtáča na haluzi, nespieva, len roní slzy. Hlad ho morí, neboráka, čo položiť do zobáka?Semiačok niet v tráve, v kríčku, kto by myslel na pesničku?Videli ho chlapci malí, vzápätí si povedali: Ostane to vtáča nemé ?, zrniečok mu nasypeme....